**Ալեքսանդր Ֆու** կամ **Ֆու Շեն** (չինարեն ավանդ. 傅聲, հեշտ. 傅声 , պալլ.: *Fu6 Seng1*, անգլ.՝ Alexander Fu Sheng հոկտեմբերի 20, 1954(1954-10-20), Բրիտանական Հոնկոնգ, Միացյալ Թագավորություն - հուլիսի 7, 1983(1983-07-07), Բրիտանական Հոնկոնգ, Միացյալ Թագավորություն), հոնկոնգցի դերասան և ռեժիսոր։ 1970-ական թվականների մարտարվեստի ֆիլմերի և Շաո եղբայրների ստուդիայի աստղ։

Կենսագրություն
--------------

Ծնվել է Հոնկոնգում։ Եղել է կայացած գործարար՝ արմատներով Նոր Տարածքների բնակիչ Չյոն Յանլունի որդին։ Երբ Ֆու Շեն երեխա էր, նրա ընտանիքը մի քանի տարիներ բնակվել է Հավայիում, որտեղ էլ սկսել է զբաղվել ձյուդոյով և կարատեով։ 1971 թվականին ընդունվել է Shaw Brothers ստուդիային կից դրամատիկական Հարավային Դպրոցը և անմիջապես իր վրա է բևեռել ռեժիսոր Չժան Չեի ուշադրությունը։ Ռեժիսորը, ցանկանալով փորձել նոր դերասանին, ուղարկում է մարզվելու կունգ ֆուի վարպետ Լյու Ցզյալյանի մոտ։ Ֆու Շեն էկրանին առաջին անգամ հայտնվեց 1972 թվականին՝ «14 ամազոնուհիները» ֆիլմում խաղալով զինվորի դերը։ Դերասանին գլխավոր դեր վիճակվեց 1973 թվականին Չժան Չեի «Ոստիկանություն» ֆիլմում, որտեղ Ֆու Շեն խաղաց Լյան Գուանի դերը։ Ֆու Շենի և Չժան Չեի հետագա համագործակցության արդյունքն են «Երկու հերոսներ» (1974), «Շաոլինի հինգ վարպետները» (1974), «Շաոլինի տաճարը» (1976) ֆիլմերը և «Խիզախ աղաղնաձիգը» ֆիլմաշարի սերիաները։ Ընդհանուր առմամբ Ֆու Շեն նկարահանվել է Չժան Չեի 23 ֆիլմերում։

1976 թվականին Ֆու Շեն ամուսնացել է դերասանուհի ջեննի Ցզէնի հետ, ով նրա հետ խաղացել է «Շաոլինի նոր բռնցքամարտիկները» (1976) ֆիլմում։

Դերասանը մի շարք վնասվածքներ է ստացել 1978 և 1979 թվականներին։ «Մահացու պարզած սուրը» ֆիլմի (1979) նկարահանման հրապարակում ճոպանը, որից կախված էր Ֆու Շեն, կտրվել է և դերասանը գլխիվայր ընկել է ութ ֆունտ բարձրությունից։ Նկարահանվելով «Հերոսները լաց չեն լինում» ֆիլմում (1980)՝ նա կոտրեց աջ ոտքի ոսկորները։

Ենթադրվում էր, որ Ֆու Շեն «Օձ արծվի ստվերում» (1978) պետք է խաղար գլխավոր դերը, բայց Շաո ժենլենը՝ Shaw Brothers ընկերության ղեկավարը, որի մոտ դերասանն աշխատում էր երկարաժամկետ էքսկլյուզիվ պայմանագրով, թույլ չտվեց նրան մասնակցել ստուդիայի աշխատանքներին [աղբյուրը 346 օր ցույց չի տալիս]։ Ի վերջո, գլխավոր դերում ընտրվել է Ջեքի Չանը։

Ալեքսանդր Ֆուն գնել և բնակվել է Բրյուս Լիի տանը՝ Կոուլունում։ 1983 թվականի հուլիսի 7-ին Շաո եղբայրների ստուդիայի աստղը զոհվում է ավտովթարից։ Այդ ժամանակ նա մասնակցում էր «Վեցերորդ զինվորը» ֆիլմի (1984) նկարահանումներին.այստեղ պետք է խաղար գլխավոր դերը։ ֆու Շենի մահվան հետ կապված ֆիլմի սցենարը նորից գրվեց։ Ֆիլմի թողարկված տարբերակում Ֆու Շեն հանկարծակի անհայտանում է և իրադարձությունների կենտրոնում հայտնվում է Գորդան Լյուի հերոսը։

Հուղարկավորությունը կազմակերպել է Shaw Brothers –ի կոմիտեն։ Նրա աճյունը քսուքապատվել է։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  The Fourteen Amazons (1972) (անգլ.) на сайте hkmdb.com.
3. ↑  警察 Police force Archived 2016-03-05 at the Wayback Machine. (չին.) в базе Гоконгского Киноархива при Департаменте культуры и отдыха правительства Гонконга.
4. ↑  Historical Dictionary of Hong Kong Cinema
5. 1 2  Films of Fury: The Kung Fu Movie Book
6. ↑  Documentary about Shaw Bros actor Fu Sheng – With Subtitles на YouTube.

Արտաքին հղումներ
----------------

* Կաղապար:Rotten Tomatoes person
* Ֆու Շեն (անգլ.) hkmdb.com կայքում

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |
|  |
| 

|  Չափորոշչային վերահսկողություն |
| --- |
|  |
| BNE: XX1799594 · BNF: 141792660 · GND: 1197422455 · ISNI: 000000011468689X · LCCN: no2004073084 · SUDOC: 086271946 · VIAF: 19890856 · WorldCat VIAF: 19890856 |

 |

 |